google/wiki40b huggingface dataset:
Kasu-kasuan

Ang kasu-kasuan o kasukasuan (Ingles: joint) ay ang lokasyon ng sugpungan, sugpong, hugpong, hugpungan, palahugpungan o datigan kung saan dalawa o higit pang bilang ng mga buto ang nagduduop, nagkakadikit, o nag-uugnayan. Binuo silang nagpapahintulot ng galaw at nagbibigay ng suportang mekanikal, at kinaklasipika ayon sa kayarian o istruktura at ayon sa tungkulin o punksiyon.

Klasipikasyon

Pangunahing pinagtitipun-tipon ang mga kasu-kasuan batay sa kayarian at tungkulin. Ang pangkayariang klasipikasyon ay napag-aalaman sa pamamagitan ng kung paanong dumirikit sa bawat isa ang mga buto. Samantala, nalalaman naman ang klasipikasyong pangtungkulin sa pamamagitan ng antas ng galaw sa pagitan ng mga butong nagsasagawa ng artikulasyon (tinatawag ding artikulasyon ang kasu-kasuan). Sa pagsasagawa, mayroong pagkakapatung-patong sa pagitan ng dalawang mga uri ng mga klasipikasyon.
Colegio de San Juan de Letran

Ang Colegio de San Juan de Letran (CSJL) (o San Juan de Letran College (SJLC), Letran College (LC), o Letran) ay isang mataas at pribadong kolehiyo pang Katoliko na matatagpuan sa Intramuros, Maynila. Itinatag ito noong taong 1620 ng mga prayleng Dominikano, at mayroon itong programa para sa elementarya, sekondarya, at mga kolehiyo ng malalayang sining at agham, negosyo at edukasyon.
Ito ay kasalukuyang pinamumunuan ni Rev. Fr. Tamerlane Lana, O.P., Rector.
Gawad Palanca

Ang Gawad Pang-alaala kay Don Carlos Palanca para sa Panitikan o Gawad Palanca ay isang pinakabantog at pinakamatagal na gawad pampanitikan at binansagang "Gantimpalang Pulitzer" ng Pilipinas.
Karaniwan, kung hindi lahat, sa mga mahalaga o pangunahing manunulat na Pilipino ay may isa o maraming Palanca sa kanilang bigkis. Sa mga iba, lalo na ang mga baguhang manunulat na kathang-isip o makata, ang pagkapanalo ng isang Palanca ay isang uri ng pagbibinyag ng apoy na isa ay nakatuntong sa pangkat ng pampanitikang Pilipino.

Kasaysayan

Itinatag ang Gawad Carlos Palanca noong 1950 bilang pagbibigay-pugay kay Don Carlos Palanca, Sr., isang tao na nag-aral na may sariling pagsisikap at umangat hanggang sa naging matagumpay na negosyante. Siya ay patron ng mga institusyong pang-edukasyon at itinanim niya sa mga isip ng kanyang mga anak ang halaga ng edukasyon.
Ang kanyang mga tagapagmana ay nagpasiya na kanyang pangalan ay dapat magkaroon ng karangalan sa mga nagsusumikap na nakakatulong sa pagpapayaman ng pamanang pangkultura ng bansa.
Ang mga layunin ng gawad nakapagtulong sa pagpapaunlad ng panitikang Pilipino sa pamamagitan ng pagbibigay ng mga insentibo para sa mga manunulat upang maglikha ng kanilang pinakanamumukod-tanging gawang pampanitikan; at maging kayamanan ng hiyas na pampanitikan ng Pilipinas mula sa mga manunulat na Pilipino at tumulong sa panghuling diseminasyon sa mga tao, lalo na sa mga mag-aaral.
Sa taong 2000, ang Pangkalahatang Tagapamahala ng Gawad ay si Sylvia Palanca-Quirino.

Pag-unlad ng mga kategorya

Nagsimula ang gawad sa kategoryang Maikling Kuwento sa Tagalog at Inggles.
Pagkalipas ng mga taon, gayundin ang gawad na umaani ng pumapanaig na pakli, nadagdagan ang mga bagong kategorya: Dulang May Isang Yugto noong 1953; Tula noong 1963, Dulang Ganap ang Haba noong 1975, Sanaysay noong 1979, Nobela noong 1980, Maikling Kuwentong Pambata noong 1989, Dulang Pantelebisyon noong 1990, at Dulang Pampelikula noong 1994.
Noong 1997, nabuksan ang tatlong bagong dibisyon. Ito'y mga Iloko, Cebuano at Hiligaynon-Ilonggong Maikling Kuwento. Upang udyuking magsulat mula sa kabataan, ang Kabataang Sanaysay para sa mag-aaral ng mataas na paaralan ay nabuksan noong 1998. At noong 2000, nadagdagan ang isang bagong kategorya: Kuwentong Pangkathang-Isip na Panghinaharap, isang hiwalay na uri ng maikling kuwento na may pananaw sa kabila ng sa kinabukasan na sumasaklaw sa hangganan ng kasalukuyan.

Ang Bulwagan ng Katanyagan ng Palanca

Ang Bulwagan ng Katanyagan ng Palanca ay itinatag noong 1995 at ipinagkaloob ito sa mga nanalo ng Palanca na nakapanalo ng limang unang gantimpala sa mga panayang kategorya. Ang mga kasalukuyang nakamit ng Bulwagan ng Katanyagan ng Palanca ay:
Palimos ng Pag-ibig

Ang Palimos ng Pag-ibig ay isang palabas sa telebisyon sa Pilipinas ng ABS-CBN.
Winnie Chien

Si Winnie Chien ay isang artista sa Taiwan.
Janeane Garofalo

Si Janeane Garofalo ay isang kilalang artista sa sining ng Pelikula at Telebisyon.
Inhinyeriyang pangpakikipaglaban

Ang inhinyeriyang pangkombat o inhinyeriyang pangpakikipaglaban ay ang larangan ng isang sundalo na inhinyerong pangkombat (tinatawag ding piyonero o sapper sa maraming mga hukbong pangmilitar), na nagsasagawa ng sari-saring mga gawaing pangkonstruksiyon at pangdemolisyon habang nasa mga kalagayan ng pakikipaglaban o kombat. Ang ganitong mga gawain ay karaniwang kinabibilangan ng pagbubuo at pagwawasak ng mga trintsera (bambang), mga bitag na pangtangke at iba pang mga portipikasyon, pagtatatag ng mga tulugan o bunker, mga tulay at mga lansangan, paglalatag at paghahawi ng sumasabog na mga minang panlupa, at ng iba pang mga gawaing pisikal sa pook ng labanan. Sa mas panlahatan, ang layunin ng mga inhinyerong pangkombat ay kinasasangkutan ng pagpapaginhawa ng pagkilos at pagbibigay ng suporta sa mga puwersang hindi kalaban habang hinahadlang ang sa kaaway.
Sa karaniwan, ang isang inhinyerong pangkombat ay sinanay din upang maging isang sundalo ng impantriya (hukbong-lakad), at ang mga yunit ng inhinyeriyang pangkombat ay kadalasang mayroong gampaning hindi pangunahin na pampakikipaglaban bilang sundalo ng hukbong-lakad. Bukod sa pagtatanggol ng sarili, ang mga inhinyerong pangkombat, mga tropa ng hukbong-lakad at panglusob o pangsalakay na mula sa mga yunit ng hukbong nakabaluti ay ang bukod-tanging mga tropa sa pangkalahatan na humaharap sa pagsalakay habang hindi nakalulan sa sasakyan o kabayo. May limitasyon ang gampaning ito dahil sa kawalan ng suportang pang-armas. Subalit ang mga inhinyerong pangkombat ay karaniwang mayroong kakayahang panlaban sa armor o baluti ayon sa kanilang gampanin na panghukbong naglalakad, katulad ng mga misil na panlaban sa tangke. Walang mga kuwalipikasyon masulong na pang-akademiya na kailangan upang maging isang inhinyerong pangkombat. Sa diwang naririto, ang katagang "inhinyero" ay hindi dapat ikalito sa paggamit ng salita para sa inhinyerong propesyunal o inhinyerong nakatsarter (inhinyerong inuupahan o inhinyerong upahan).
Eddie Rodriguez

Si Eddie Rodriguez ay isang artista at direktor sa Pilipinas.
Unibersidad ng Erlangen-Nuremberg

Ang Unibersidad ng Erlangen-Nuremberg (Aleman: Friedrich-Alexander-Universität Erlangen-Nürnberg, FAU) ay isang pampublikong unibersidad para sa pananaliksik na nasa mga lungsod ng Erlangen at Nuremberg sa estado ng Bavaria, Alemanya. Ang pangalang Friedrich-Alexander ay mula sa  tagapagtatag ng unibersidad na si Friedrich, Margrabe ng Brandenburg-Bayreuth, at sa benepaktor nito na si Christian Frederick Charles Alexander, Margrabe ng Brandenburg-Ansbach.
Ang FAU ay ang pangalawang pinakamalaking unibersidad sa estado ng Bavaria. Ito ay may 5 fakultad, 23 kagawaran/paaralan, 30 kagawarang klinikal, at 19 may-awtonomiyang kagawaran.
Shake Valerio

Si Shake Valerio ay isang artista sa Pilipinas.
Masaaki Endoh

Si Masaaki Endoh ay isang mang-aawit mula sa bansang Hapon.
Błonie, Piaseczno County

Ang Błonie ay isang pamayanan sa distritong administratibo ng Gmina Prażmów, sa loob ng Piaseczno County, Masovian Voivodeship, sa silangang-gitnang Polonya.
Sakit na Ebola

Sanhi at diyagnosis

Ang birus ay maaaring maihawa sa pamamagitan ng pagkakontak sa dugo o (mga) likido mula sa katawan ng isang nahawaang hayop (na karaniwan ay mga tsonggo o fruit bat, paniking kumakain ng prutas). Ang pagkakahawa sa pamamagitan ng hangin sa natural na kapaligiran ay hindi naidokumento. Ang mga fruit bat ay pinaniniwalaang nagdadala at nagkakalat ng virus nang hindi nahahawaan. Sa sandaling nahawaan ang isang tao, kakalat na rin ang karamdaman sa mga tao. Ang mga kalalakihan nakaligtas ay maaaring maihawa ang karamdaman sa pamamagitan ng semilya nang halos dalawang buwan. Para makapaggawa ng diyagnosis, ang mga karaniwang karamdaman na may napaparehong sintomas na tulad ng malaria, cholera at mga iba pang viral hemorrhagic fever ay isasantabi muna. Para kumpirmahin ang diyagnosis, ang mga sampol ng dugo ay susuriin para sa viral na antibodies, viral na RNA, o ang mismong virus.

Pag-iwas

Kasama sa pag-iwas ang pagbabawas ng pagkakahawa ng mga tao ng karamdaman galing sa mga naipeksiyon na tsonggo at baboy. Ito ay maaaring isagawa sa pamamagitan ng pagsusuri kung ang mga naturang hayop ay may impeksiyon at pagpatay sa mga ito at maaayos na paglilibing sa mga ito kung natuklasang may karamdaman. Maaari ring makatulong ang pagluto ng mabuti ng karne at paggamit ng pamprotektang kasuotan kapag humahawak ng karne, pati rin ang pagsuot ng pamproteksiyon kasuotan at paghugas ng mga kamay kapag nasa paligid ng isang taong may karamdaman. Ang mga sampol ng mga likido at tisyu mula sa katawan ng mga taong may ganitong karamdaman ay dapat na bigyan na natatanging pag-iingat kapag gagalawin ang mga ito.

Paggamot, prognosis at epidemiyolohiya

Walang partikular na paggamot para sa karamdaman; ang pagsisikap para matulungan ang taong naimpeksiyon nito ay maaaring may kinalaman sa pagbigay ng alin man sa oral rehydration therapy (bahagyang matamis at maalat na tubig na iinumin) o intravenous fluids. Ang sakit ay may mataas na bilang ng namamatay: madalas na pumapatay ng nasa pagitan ng 50% at 90% ng mga naimpeksiyon ng virus. EVD ay unang natukoy sa Sudan at sa Democratic Republic of the Congo. Ang sakit at karaniwang nagaganap sa mga epidemya sa mga tropikal na rehiyon ng Sub-Saharan Africa. Simula noong 1976 (noong ito ay unang natukoy) hanggang 2013, mas kaunti kaysa sa 1,000 na katao kada taon ang naimpeksiyon. Ang pinakamalaking epidemya hanggang sa ngayon ay ang kasalukuyang nagaganap na 2014 na epidemya ng Ebola sa Kanlurang Aprika, na umaapekto sa Guinea, Sierra Leone, Liberia at malamang ang Nigeria. Hanggang nito Agosto 2014, may mahigit sa 1600 na kaso na ang natukoy. Kasalukuyang patuloy na pinagsisikapan ang makabuo ng bakuna; gayun pa man, wala pa rin ito.
Tina

Pagkakaroon ng kulay ng tina

Nagkakaroon ng kulay ang isang damit na tininahan o nilagyan ng tina dahil sa kakayahan nitong tumanggap o sumipsip ng liwanag, partikular na ng mga liboy-haba (o wavelength sa Ingles, literal na "haba ng alon") ng liwanag.  May kulay ang tina sapagkat humihigop ito ng ilang mga liboy-haba at itinutulak, pinatatalbog, o nagpapabalik-sinag ang iba..  Mayroong kani-kaniyang partikular na liboy-haba ng liwanag ang bawat isang kulay, ngunit ang puti ay isang pagkakahalu-halo ng mga liwanag ng lahat ng nakikitang mga liboy-haba.  Nagiging pula sa paningin ang isang pulang damit dahil sumisipsip ang tinang inilagay dito ng lahat ng mga liboy-haba ng liwanag maliban na lamang sa pula na pinatatalbog nito.  Ang tumalbog na kulay ang kulay ng tina na makikita ng mata.   Samantala, nagmumukhang puti o "walang kulay" ang tinang hindi humihigop ng anumang nakikitang liboy-haba ng liwanag.  Depende sa paraan ng pagkakaayos ng mga atomo sa loob ng mga tipik o molekula ng isang tina ang partikular na mga liboy-habang nasisipsip o nahihigop ng tina; nakasasanhi ang isang pagbabago sa puwesto, posisyon, o kinalalagyan ng atomo ng paghinto sa kakayahang sumispsip ng liboy-haba ng isang molekula ng tina.

Pagkupas ng kulay ng tina

Sa paglaon, kumukupas din ang mga tina dahil nawawala ang kanilang kapangyarihang makatanggap o makasipsip ng liwanag.  Kapag nabilad sa sinag ng araw ang isang bagay, katulad ng damit, nalalantad o nababantad ito sa liwanag ng araw na mayroong enerhiya o lakas.  Ang enerhiyang ito ng liwanag ng araw ang unti-unting nagtatanggal ng mga atomo nito sa kanilang kinalalagyan o puwesto sa loob ng molekula ng tina.  Sa pagdaan ng panahon, nangungupas o nagiging kupas na sa paningin ang isang bagay dahil napakarami na ng mga molekulang nawalan ng kulay o natanggalan ng kakayang sumispsip ng liboy-haba ng liwanag.
And I Love You So (seryeng pantelebisyon)

Ang And I Love You So ay isang palabas sa telebisyon ng ABS-CBN na pinalabas noong Disyembre 7, 2015 hanggang Marso 11, 2016.
Joanne Woodward

Si Joanne Woodward ay isang kilalang artista sa sining ng Pelikula at Telebisyon.
Jiangmen

Ang Lungsod ng Jiangmen ay isang lungsod sa probinsiya ng Guangdong sa bansang Tsina.
Pamamahalang inhinyeriya

Ang pamamahalang Inhinyeriya ay isang espesyal na uri ng pamamahala na nakatuon sa pagpapatupad ng mga prinsipyo ng Inhinyeriya sa gawaing pang-kalakalan. Ang karerang ito ay nagbubuklod sa teknolohikal na paraan ng paglutas ng problema ng mga inhinyero at ang kakayahang mag-organisa, mamuno at magplano ng isang tagapamahala upang masubaybayan ang mga masasalimuot na institusyon mula sa pagtataguyod hanggang sa pagtapos ng mga ito. Ang isang nagtapos ng Master of Science in Engineering Management (MSEM) ay minsang naihahambing sa isang nagtapos ng Master of Business Administration (MBA) para sa mga propesyunal na naghahanap ng mas mataas na antas upang maging kuwalipikado ng pamamahalang inhinyeriya.
Ang ilang sakop nito ay ang paglikha ng bagong produkto, pagmamanupaktura, pagtatayo, disenyong inhenyeriya, inhinyeriyang industriyal, teknolohiya, produksyon, o anumang karera na may kawani na gumaganap ng katungkulang pang-inhinyero.
Ang mga matagumpay na taga-pamahalang inhinyero ay karaniwan nang nangangailangan ng pagsasanay at karanasan sa negosyo at [iInhinyeriya]]. Ang mga namamahalang medyo mahina sa aspetong teknikal ay karaniwan nang hindi sinusuportahan ng kanilang pangkat teknikal, at ang mga tagapamahala naman na di-komersyal ay karaniwan nang kulang ang kakayahang komersyal upang maging matagumpay sa isang ekonomiyang pang-merkado. Sa kalawakan, ang mga taga-pamahalang inhinyero ay gumagabay sa mga inhinyerong nagtatrabaho gamit ang hindi pang-negosyanteng pag-iisip, kung kaya't kailangan nila ng kakayahan na makipagkapwa-tao, upang makapaggabay, makapagturo, at makahikayat sa mga teknikal na propesyunal. Ang mga inhinyerong sumanib sa mga pagawaan ay minsan nagiging taga-pamahala na rin sa katagalan. Kailangan nilang matutong mamahala pagdating nila sa trabaho, ngunit ito ay karaniwan nang hindi isang epektibong paraan upang linangin ang kanilang kakayahang mamahala.
Bad Woman, Good Woman

Ang Bad Woman, Good Woman ay isang palabas sa telebisyon sa Timog Korea.
Downhill creep

Ang downhill creep (salitang Ingles; literal sa Tagalog: gapang pababa) ay ang mabagal na paggalaw ng bato at lupa sa isang libis; ito ay ukol din sa mabagal na pagbabago ng anyo ng mga bagay dahil sa matagal na presyon at diin. Ang downhill creep ay maaaring makita ng isang tagapagmasid bilang tuloy-tuloy na pangyayari, ngunit ito ay pinagsama-samang mga maliliit na paggalaw ng mga materyal sa libis bunga ng puwersa ng grabidad. Ang pagkikiskisan, pangunahing puwersa na pumipigil sa grabidad, ay nangyayari kapag ang isang materyal ay dumulas sa isa pa nang materyal na magbibigay ng mechanical resistance sa pagitan ng dalawa na siyang maghahawak sa kanilang lugar. Habang tumatarik ang libis, mas humihina ang hila pababa at nagbubunga ng mas kaunting pagkikiskisan sa pagitan ng mga materyal na siyang magdudulot sa lupa para dumausdos.

Panimula

Ang bilis ng pagbaba ng dowhill creep sa libis ay nakabatay sa katarikan, dami ng [[tubig], uri ng sedimento at materyales, at mga uri ng halaman. Ang bilis ng downhill creep ay isinaalang-alang ang lahat ng mga bahagi para alamin kung ang gilid ng burol ay gagalaw pababa. Ang downhill creep ay ang dahilan sa mala-pabilog na hugis ng mga gilid ng burol.
Ang tubig ay ang pinakamahalagang bahagi kapag pinag-uusapan ang pagbabago sa anyo at paggalaw ng lupa. Halimbawa, ang kastilyong gawa sa buhangin ay tatayo lamang kapag ito ay ginawa gamit ang buhangin na may katamtamang pagkabasa. Ang tubig ay may kakayahang magdikit sa mga butil ng buhangin. Ngunit, ang pagbuhos ng napakaraming tubig sa kastilyong buhangin ay sumisira nito. Ito ay dahil sa tubig na pumuno sa puwang sa pagitan ng mga butil. Ito ay nangyayari din sa mga gilid ng burol at gatyar. Tumutulong ang tubig sa gilid ng burol para ito'y dumikit at hindi gumalaw, ngunit kapag sobrang basa ang kapaligiran, habang o pagkatapos ng napakaraming ulan, ang mga puwang sa pagitan ng mga butil ay napupuno ng tubig at magdudulot sa lupa na dumausdos.
Katharine Ross

Si Katharine Ross (Hollywood, Enero 29, 1940) ay isang kilalang artista sa sining ng Pelikula at Telebisyon.
Alemanya

Kasaysayan

Ang bansa ng Alemanya ay masagana sa kasaysayan na nagmula noong 100 BC. Maliit lámang ang kaalaman sa dáting Alemanya ngunit alam na ang mga tribong Hermaniko ay madalas naglaban sa Imperyo ng Roma.
Nang ika-9 siglo ay kumalat ang Kristyanismo sa bansa. Dito din pinanganak si Martin Luther, isang monghe na naghimagsik sa batas ng Simbahan at nagsimula ng bagong relihiyon na ang Protestanismo. Ito ang naging mitsa ng Panahon ng Repormasyon.
Nang ika-19 siglo naman ay dumating ang sikát na kaharian ng Prusya at sa pamumuno ni Otto von Bismarck at nakita ang tagumpay sa mga digmaan laban sa Dinamarka at Austria. Sa mga hulíng taon ng siglo natatag ang impyero ng Alemanya pagkatapos sa pagpapanalo sa digmaan laban sa Pranses.
Nang ika-20 siglo naman ang karanasan ng bayan ng Unang Digmaang Pandaigdig at ang Ikalawang Digmaang Pandaigdig.
Pagkatapos ng Ikalawang Digmaang Pandaigdig, nahati ang bansa sa silangan at kanluran. Ang Dingding ng Berlin ang naghati sa gitna ng kabisera at naging simbolo ng Digmaang Malamig.
Nang 1989, pinatumba ang Dingding ng Berlin at nagkasama ulit ang kanluran at silangan. Sa kasulukuyan, ang ekonomiya ng Alemanya ay isa sa mga pinakamahusay sa mundo.
Abenida Doña Soledad

Ang Abenida Donya Soledad (Ingles: Doña Soledad Avenue) ay isang daan na dumadaan mula silangan pakanluran na matatagpuan sa Parañaque, katimugang Kalakhang Maynila, Pilipinas. Matatagpuan ito sa Don Bosco, Sun Valley, at Moonwalk, na mga barangay sa hilagang-kanlurang bahagi ng lungsod. Dumadaan ito mula sa sangandaan nito sa Abenida E. Rodriguez sa silangang gilid ng Moonwalk hanggang sa dulo nito sa Palitan ng Doña Soledad sa South Luzon Expressway (SLEX) at Metro Manila Skyway. Tutuloy ito sa Barangay Lower Bicutan, Taguig, sa silangan ng SLEX bilang Abenida Heneral Santos. Ang haba nito ay 3.7 kilometro (2.3 milya). Pinangalanan ito mula kay Doña Soledad Lirio Dolor, isang dating kinatawan mula sa lalawigan ng Batangas, may-ari ng lupain, at tagapagusbong ng pag-aaring real (real estate) na nagsikap sa ilang proyektong subdibisyon, kabilang na riyan ang Better Living sa Parañaque kung saan dumadaan ang abenida. Minsan itong tinatawag ng mga hindi taga-Parañaque bilang Daang Bicutan (Bicutan Road) bilang daang papunta at mula sa Bicutan.

Pagbigat ng trapiko

Nilalayon ito noong na maging isang daang pampribado para sa mga residente ng Better Living Subdivision, subalit binuksan ito sa mga taga-labas dahil sa mabigat na daloy ng trapiko noong pinalawak ang Abenida Dr. Santos. Nagdulot ito ng kalunos-lunos na kalagayan sa daan at pagbigat ng daloy ng trapiko na nagsimula pa noong unang bahagi ng dekada-2000. Iniukol ang pagbigat ng trapiko sa mga hindi residente na dumadaan rito, at sa mga dumadaming bilang ng mga tumitira sa Better Living Subdivision at sa mga kalapit na ari-ariang gumagamit ng nasabing abenida. Pinuna rin ang pagbigat ng daloy ng mga sasakyang nakikidaan lang; karamihan sa mga sasakyang ito ay mga pribadong kotse at sasakyang nagpapahatid (delivery vehicles) na gumagamit nito bilang mas-maikling ruta papunta (at galing) sa Paliparang Pandaigdig ng Ninoy Aquino.
Noong 2015, umaabot sa mga dalawang oras ang pagdaan sa abenida tuwing rush hours (mula 6:00 hanggang 10:00 sa umaga at mula 6:00 hanggang 10:00 sa gabi) sa pamamagitan ng pagkokomyute.
Umaasa ang mga residente sa Better Living Subdivision na gawing pampribado muli ang Abenida Doña Soledad sa hinaharap, na may limitadong-pagdaan sa pamamagitan ng mga subdivision sticker, sa sistemang halos kahawig ng mga mabilisang daanan, upang maipuhunan ang malawakang pagsasaayos sa abenida.
Linda Blair

Si Linda Blair ay isang kilalang artista sa sining ng Pelikula at Telebisyon.
Randolph Ting

Si Randolph Ting ay isang politiko sa Pilipinas.
Randy Orton

Si Randall Keith Orton (ipinanganak 1 Abril 1980 sa Knoxville, Tennessee, Estados Unidos) ay isang Amerikanong mambubunong propesyunal na kasalukuyang nanananghal para sa Friday Night SmackDown ng WWE. Siya ay naging WWE Champion ng 6 beses at naging World Heavyweight Champion ng 3 beses.
Innamorata (seryeng pantelebisyon)

Ang Innamorata ay isang seryeng pantelebisyon ng GMA Network na pinagbibidahan nina Max Collins, Luis Alandy, Gwen Zamora at Jackie Rice.
Batas sa Responsableng Pagkamagulang at Kalusugang Reproduktibo ng 2012

Likurang impormasyon(background)

Ang unang beses na ang isang panukalang batas tungkol sa Reproduktibong Kalusugan ay iminungkahi noong 1998. Sa kasalukuyang ika-15 Kongreso ng Pilipinas, ang mga panukalang batas sa Reproduktibong Kalusugan na inihain dito ay isinulat ng Pinunong Minoridad ng Kapulungan na si Edcel Lagmanng Albay na HB 96; representatibong Dale Bernard Tuddao ng Iloilo, HB 101, mga representatibo ng Akbayan na sina Kaka Bag-ao at Walden Bello, HB 513; representatibo Rodolf Biazon ng Muntinlupa, HB 1160, representatibo Augusto Syjuco ng Iloilo, HB 1520, representatibo Luzviminda Ilagan ng Gabriela. Sa Senado, si Sen. Miriam Defensor-Santiago ay naghain ng kanyang sariling bersiyon ng panukalang batas sa Reproduktibong Kalusugan. Noong Enero 31, 2011, ang Komite ng Kapulungan ng mga Representatibo sa Populasyon at Mga Ugnayang pang-Pamilya ay bumoto na pag-isahin ang lahat ng mga bersiyon sa Mababang Kapulungan na pinamagatang "An Act Providing for a Comprehensive Policy on Responsible Parenthood, Reproductive Health, and Population and Development, and For Other Purposes"(Ang Aktong Nagbibigay ng Komprehensibong Patakaran tungkol sa Responsable Pagiging Magulang, Reproduktibong Kalusugan, at Populasyon at Pag-unlad, at Para sa Iba pang mga Layunin).

Layunin nito

Ang isa sa pangunahing pagkabahala sa panukalang batas na ito(ayon sa komentong nagpapaliwanag dito) ay ang kasalukuyang populasyon ng Pilipinas ay gumagawa dito na "ika-12 pinaka-mataong bansa sa buong mundo ngayon" at ang bilis ng pertilidad ng mga kababaihang Pilipino ay nasa "itaas na bracket ng 206 mga bansa". Isinasaad nito na ang mga pag-aaral at pagsisiyasat (survey) ay "nagpapakitang ang mga Pilipino ay tumutugon sa pagkakaroon ng maliit na sukat ng mga pamilya sa pamamagitan ng malayang pagpili ng mga paraan ng pagpaplano ng pamilya". Ito ay tumutukoy rin sa mga pag-aaral na "nagpapakitang ang mabilis na paglago ng populasyon ay nagpapalala ng kahirapan samantalang ang kahirapan ay lumilikha ng mabilis na paglago ng populasyon". Kaya ito ay naglalayong pabutihin ang kalidad ng buhay sa pamamagitan ng "konsistente at magkaayon na pambansang patakarang pang populasyon".